# Οδηγός του Χαμογελάστε

Το Χαμογελάστε χρησιμοποιεί τη δικτυακή σας κάμερα για λήψη φωτογραφιών και βίντεο, εφαρμόζει διασκεδαστικά εφέ και σας επιτρέπει να μοιραστείτε τη διασκέδαση με άλλους.

2007-2009
daniel g. siegel (dgsiegel@gnome.org)
Jaap A. Haitsma (jaap@haitsma.org)
Filippo Argiolas (fargiolas@gnome.org)
Felix Kaser (f.kaser@gmx.net)

Σας παρέχεται άδεια να αντιγράψετε, διανείμετε ή/και να τροποποιήσετε το υπάρχον κείμενο υπό τους όρους της άδειας GNU Free Documentation License (GFDL), έκδοση 1.1, ή οποιαδήποτε μεταγενέστερη έκδοση που να έχει εκδοθεί από το Free Software Foundation υπό τις προϋποθέσεις no Invariant Sections, no Front-Cover Texts, και no Back-Cover Texts. Μπορείτε να βρείτε αντίγραφο του GFDL σε αυτό το σύνδεσμο ή στο αρχείο COPYING-DOCS όπως διανέμεται με αυτή την τεκμηρίωση.

Αυτή η τεκμηρίωση είναι μέρος της συλλογής τεκμηρίωσης του GNOME όπως διανέμεται υπό τους όρους του GFDL. Εάν επιθυμείτε να διανείμετε αυτή την τεκμηρίωση ξεχωριστά από την συλλογή, μπορείτε να το κάνετε εάν η τεκμηρίωση συνοδεύεται από αντίγραφο της άδειας (GFDL) όπως περιγράφεται στον τομέα 6 της άδειας.

Πολλά από τα ονόματα που χρησιμοποιούνται από εταιρίες για να ξεχωρίσουν τα προϊόντα και τις υπηρεσίες είναι σήματα κατατεθέν. Όπου αυτά τα ονόματα εμφανίζονται στην τεκμηρίωση GNOME, και τα μέλη της ομάδας τεκμηρίωσης GNOME έχουν γνώση αυτών, τότε αυτά αναγράφονται με κεφαλαίους χαρακτήρες ή με αρχικούς κεφαλαίους χαρακτήρες.

ΤΟ ΈΓΓΡΑΦΟ ΚΑΙ ΤΡΟΠΟΠΟΙΗΜΕΝΕΣ ΕΚΔΟΣΕΙΣ ΑΥΤΟΥ ΠΑΡΕΧΟΝΤΑΙ ΥΠΟ ΤΟΥΣ ΟΡΟΥΣ ΤΗΣ ΑΔΕΙΑΣ GNU FREE DOCUMENTATION ΜΕ ΤΗΝ ΠΕΡΑΙΤΕΡΩ ΔΙΕΥΚΡΙΝΙΣΗ ΟΤΙ:

1. Η ΤΕΚΜΗΡΙΩΣΗ ΑΥΤΗ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΚΑΜΙΑ ΕΓΓΥΗΣΗ ΟΤΙ ΜΠΟΡΕΙ ΝΑ ΕΞΥΠΗΡΕΤΗΣΕΙ ΚΑΠΟΙΟ ΣΚΟΠΟ Η ΟΤΙ ΕΙΝΑΙ ΧΩΡΙΣ ΣΦΑΛΜΑ. ΟΛΟΚΛΗΡΗ Η ΕΥΘΥΝΗ ΓΙΑ ΤΗΝ ΠΟΙΟΤΗΤΑ, ΑΚΡΙΒΕΙΑ ΚΑΙ ΛΕΙΤΟΥΡΓΙΚΟΤΗΤΑ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΑΝΗΚΕΙ ΣΕ ΕΣΑΣ. ΕΑΝ Η ΤΕΚΜΗΡΙΩΣΗ ΑΥΤΗ Ή ΠΑΡΑΛΛΑΓΗ ΑΥΤΗΣ ΕΙΝΑΙ ΛΑΘΟΣ ΚΑΤΑ ΚΑΠΟΙΟ ΤΡΟΠΟ ΕΣΕΙΣ ΑΝΑΛΑΜΒΑΝΕΤΕ ΤΗΝ ΕΥΘΥΝΗ ΤΗΣ ΔΙΟΡΘΩΣΗΣ. Η ΑΠΑΛΛΑΓΗ ΕΥΘΥΝΗΣ ΠΟΥ ΣΥΝΟΔΕΥΕΙ ΑΥΤΗ ΤΗΝ ΤΕΚΜΗΡΙΩΣΗ ΕΙΝΑΙ ΑΝΑΠΟΣΠΑΣΤΟ ΚΟΜΜΑΤΙ ΑΥΤΗΣ. ΚΑΜΙΑ ΧΡΗΣΗ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΔΕΝ ΕΠΙΤΡΕΠΕΤΑΙ ΠΑΡΑ ΜΟΝΟ ΕΑΝ ΣΥΝΟΔΕΥΕΤΑΙ ΑΠΟ ΤΗΝ ΑΠΑΛΛΑΓΗ ΕΥΘΥΝΗΣ.

2. ΣΕ ΚΑΜΙΑ ΠΕΡΙΠΤΩΣΗ ΚΑΙ ΥΠΟ ΚΑΜΙΑ ΝΟΜΙΚΗ ΣΥΝΘΗΚΗ, ΕΙΤΕ ΜΕΣΩ ΣΥΜΒΟΛΑΙΩΝ Ή ΑΛΛΙΩΣ, ΔΕΝ ΕΥΘΥΝΟΝΤΑΙ Ο ΣΥΓΓΡΑΦΕΑΣ, Ο ΔΙΑΝΟΜΕΑΣ, Η ΑΛΛΟΣ ΣΥΝΥΠΕΥΘΥΝΟΣ ΓΙΑ ΤΗΝ ΣΥΓΓΡΑΦΗ ΤΗΣ ΤΕΚΜΗΡΙΩΣΗΣ, ΓΙΑ ΕΜΜΕΣΕΣ Η ΑΜΕΣΕΣ, ΤΥΧΑΙΕΣ Ή ΜΗ ΖΗΜΙΕΣ ΠΑΝΤΩΣ ΦΥΣΕΩΣ ΠΟΥ ΠΡΟΕΡΧΟΝΤΑΙ ΑΠΟ ΤΗΝ ΧΡΗΣΗ ΤΗΣ ΤΕΚΜΗΡΙΩΣΗΣ ΚΑΙ/Ή ΠΑΡΑΛΛΑΓΩΝ ΑΥΤΗΣ ΑΚΟΜΑ ΚΑΙ ΕΑΝ ΕΧΕΙ ΥΠΑΡΞΕΙ ΠΡΟΕΙΔΟΠΟΙΗΣΗ ΓΙΑ ΤΗΝ ΠΙΘΑΝΟΤΗΤΑ ΥΠΑΡΞΗΣ ΤΕΤΟΙΩΝ ΖΗΜΙΩΝ.

Joshua
Henderson
joshhendo@gmail.com
Jaap
Haitsma
jaap@haitsma.org
Felix
Kaser
f.kaser@gmx.net
0.1
2007-12-04

Jaap A. Haitsma jaap@haitsma.org

Jaap A. Haitsma

0.2
2008-01-12

Jaap A. Haitsma jaap@haitsma.org

Joshua Henderson joshhendo@gmail.com

Jaap A. Haitsma

0.3
2008-08-20

Jaap A. Haitsma jaap@haitsma.org

Joshua Henderson joshhendo@gmail.com

Jaap A. Haitsma

0.4
2009-07-15

Jaap A. Haitsma jaap@haitsma.org

Joshua Henderson joshhendo@gmail.com

Felix Kaser f.kaser@gmx.net

Jaap A. Haitsma

0.5
2009-09-14

Felix Kaser f.kaser@gmx.net

Felix Kaser

## Ανάδραση

Για την αναφορά σφαλμάτων ή την υποβολή προτάσεων σχετικά με την εφαρμογή Χαμογελάστε ή με το συγκεκριμένο οδηγό, ακολουθήστε τις οδηγίες στη Σελίδα του έργου Χαμογελάστε.

## Εισαγωγή

Το Χαμογελάστε χρησιμοποιεί τη δικτυακή σας κάμερα για λήψη φωτογραφιών και βίντεο, εφαρμόζει διασκεδαστικά εφέ και σας επιτρέπει να μοιραστείτε τη διασκέδαση με άλλους.

## Χρήση

Η κύρια οθόνη του Χαμογελάστε υποστηρίζει δυο διαφορετικές διατάξεις μέχρι στιγμής. Η προεπιλεγμένη μοιάζει με το πιο κάτω στιγμιότυπο, έχει την προεπισκόπηση της εικόνας στο κέντρο και μια προβολή μικρογραφιών από κάτω.

### Στιγμιότυπο του Χαμογελάστε

Ειδικά για τους χρήστες του Χαμογελάστε με μικρές οθόνες, όπως αυτές στα netbook, έχουμε σχεδιάσει μια ακόμα προβολή. Έχει πιο οριζόντια διάταξη, για να ταιριάζει καλύτερα σε μικρές οθόνες με ευρεία αναλογία. Αυτή η ευρεία προβολή φαίνεται στο πιο κάτω στιγμιότυπο.

### Στιγμιότυπο του Χαμογελάστε με ευρεία προβολή

Από προεπιλογή το Χαμογελάστε βρίσκεται σε λειτουργία φωτογραφίας, αλλά μπορείτε να το αλλάξετε αυτό για να χρησιμοποιήσετε τη λειτουργία βίντεο ή πολλαπλής φωτογράφησης αν θέλετε.

### Εφέ

Για να εφαρμόσετε εφέ στην είσοδο της δικτυακής κάμεράς σας, πατήστε το κουμπί Εφέ. Όταν εμφανιστεί το παράθυρο με τα εφέ, θα δείτε ένα παράθυρο όμοιο με αυτό της παρακάτω εικόνας.

#### Στιγμιότυπο εφέ του Χαμογελάστε

Μπορείτε επίσης να εφαρμόσετε μερικά φοβερά εφέ στις φωτογραφίες σας! Απλά επιλέξτε ανάμεσα στα διάφορα εφέ που διατίθενται και πατήστε το αντίστοιχο κουμπί για να το εφαρμόσετε στη φωτογραφία σας. Για παράδειγμα, αν επιλέξετε το Χουλκ και την Οριζόντια αναστροφή, η είσοδος της δικτυακής κάμερας θα μεταβληθεί έχοντας πράσινη απόχρωση και γυρνώντας ανάποδα. Για να απενεργοποιήσετε όλα τα εφέ, απλά πατήστε το κουμπί Δίχως εφέ.

Για να επιστρέψετε στην προεπισκόπηση της κάμεράς σας, απλά πατήστε το κουμπί Εφέ. Αυτό θα κλείσει το μενού Εφέ και θα σας φέρει πάλι πίσω στην κανονική προβολή.

### Λειτουργία Φωτογραφίας

Η προεπιλεγμένη λειτουργία του Χαμογελάστε είναι η φωτογράφιση. Όταν δε βρίσκεστε σε λειτουργία φωτογραφίας, πατήστε το κουμπί με το εικονίδιο μιας φωτογραφίας, ή επιλέξτε από το μενού: Χαμογελάστε Φωτογραφία για να αλλάξετε σε λειτουργία φωτογραφίας. Σε λειτουργία φωτογραφίας το πρόγραμμα θα παίρνει μία φωτογραφία κάθε φορά που πατιέται το πλήκτρο Λήψη φωτογραφίας ή το Spacebar, και θα την αποθηκεύει στο δίσκο.

### Λειτουργία Βίντεο

Η λειτουργία βίντεο είναι αυτή η οποία σας επιτρέπει να τραβάτε μικρά βίντεο χρησιμοποιώντας τη δικτυακή κάμερα. Όταν δε βρίσκεστε σε λειτουργία βίντεο, πατήστε το κουμπί με το εικονίδιο του βίντεο ή επιλέξτε από το μενού: Χαμογελάστε Βίντεο για να αλλάξετε σε λειτουργία βίντεο. Σε λειτουργία βίντεο το πρόγραμμα θα ξεκινάει την εγγραφή βίντεο κάθε φορά που πατιέται το πλήκτρο Έναρξη εγγραφής ή το Spacebar. Η εγγραφή θα σταματήσει και το βίντεο θα αποθηκευτεί στο δίσκο όταν πατηθεί το πλήκτρο Διακοπή εγγραφής ή το Spacebar.

Η λειτουργία βίντεο μοιάζει με το στιγμιότυπο οθόνης της λειτουργίας φωτογραφίας, με μόνη διαφορά το όνομα του κουμπιού Λήψη φωτογραφίας το οποίο θα είναι είτε Έναρξη εγγραφής ή Διακοπή εγγραφής, και το κουμπί για το βίντεο θα έχει γκρι απόχρωση (δηλαδή ανενεργό), ενώ τα κουμπιά φωτογράφησης και πολλαπλής φωτογράφησης όχι.

### Λειτουργία πολλαπλής φωτογράφησης

Σε λειτουργία πολλαπλής φωτογράφησης μπορείτε να πάρετε πολλές φωτογραφίες σε σειρά. Λειτουργεί ακριβώς όπως η λειτουργία φωτογράφησης, μόνο που παίρνει διαδοχικά φωτογραφίες. Για να περάσετε σε λειτουργία πολλαπλής φωτογράφησης πατήστε το κουμπί που δείχνει την εικόνα μερικών φωτογραφιών σε σειρά, ή διαλέξτε από το μενού: Χαμογελάστε Πολλαπλή φωτογράφηση. Η λειτουργία πολλαπλής φωτογράφησης θα αρχίσει να παίρνει μια σειρά από φωτογραφίες με ένα διάστημα μερικών δευτερολέπτων ανάμεσα στις λήψεις, μόλις πατήσετε το κουμπί Λήψη πολλαπλών φωτογραφιών ή πατήσετε το πλήκτρο Spacebar. Ο αριθμός των φωτογραφιών και η διάρκεια του διαστήματος ανάμεσά τους μπορούν να οριστούν στο διάλογο προτιμήσεων. Για περισσότερες πληροφορίες δείτε το .

Όλες οι λειτουργίες μπορούν να χρησιμοποιηθούν σε πλήρη οθόνη. Για να το κάνετε αυτό, επιλέξτε από το μενού Χαμογελάστε Πλήρης οθόνη για να μπείτε σε λειτουργία πλήρους οθόνης, ή πιέστε το F11. Για να βγείτε από την λειτουργία πλήρους οθόνης, πιέστε Esc ή F11.

#### Στιγμιότυπο πλήρους οθόνης του Χαμογελάστε

## Δουλεύοντας με φωτογραφίες και βίντεο

### Λήψη φωτογραφίας

Για να τραβήξετε φωτογραφία στο Χαμογελάστε, σιγουρευτείτε πως βρίσκεστε στη λειτουργία «Φωτογραφία».

Είναι εύκολο να τραβήξετε μια φωτογραφία με ειδικά εφέ. Απλά πατήστε το κουμπί Εφέ, και πατήστε στα επιθυμητά εφέ όπως περιγράφεται στο . Τα εφέ που επιλέξατε θα πρέπει τώρα να εφαρμόζονται στην είσοδο της δικτυακής κάμερας. Πατήστε ξανά το κουμπί των εφέ για να επιστρέψετε στην κανονική προβολή.

Για να τραβήξετε τη φωτογραφία, πατήστε το κουμπί Λήψη φωτογραφίας ή πιέστε το πλήκτρο Διάστημα. Εναλλακτικά μπορείτε επίσης να χρησιμοποιήσετε το κουμπί λήψης της κάμεράς σας, αν αυτή διαθέτει τέτοιο. Θα δείτε το Cheese να μετράει αντίστροφα από το 3 ή να τραβάει άμεσα την φωτογραφία, ανάλογα με τις ρυθμίσεις σας. Μόλις η φωτογραφία τραβηχθεί, ολόκληρη η οθόνη σας θα αστράψει, και η φωτογραφία που μόλις τραβήχτηκε θα εμφανιστεί στη ροή φωτογραφιών στο κάτω μέρος του παραθύρου του προγράμματος. Για να ακυρώσετε την αντίστροφη μέτρηση μπορείτε να χρησιμοποιήσετε το πλήκτρο Esc.

### Εγγραφή ενός βίντεο

Για να τραβήξετε βίντεο στο Cheese, βεβαιωθείτε πως το κουμπί Βίντεο έχει πατηθεί.

Για να ξεκινήσετε την εγγραφή βίντεο, πατήστε το κουμπί Έναρξη εγγραφής ή πιέστε το πλήκτρο Διάστημα. Εναλλακτικά, μπορείτε επίσης να χρησιμοποιήσετε το κουμπί εγγραφής της δικτυακής κάμερας, αν η κάμερά σας διαθέτει ένα. Για να σταματήσετε την εγγραφή απλά πατήστε το ίδιο κουμπί, το οποίο τώρα ονομάζεται Διακοπή εγγραφής, και η εγγραφή θα σταματήσει και το βίντεο θα αποθηκευτεί.

Αν το βίντεο μοιάζει να είναι σπασμωδικό ή έχει χαμηλή δειγματοληψία (ενημερώνοντας την εικόνα ανά λίγα δευτερόλεπτα), δεν σημαίνει ότι η εγγραφή είναι κι αυτή χαμηλής ποιότητας. Σε πολλές περιπτώσεις, το αρχείο με την εγγραφή θα έχει καλύτερη δειγματοληψία.

### Λήψη σειράς φωτογραφιών σε λειτουργίας πολλαπλής φωτογράφησης

Για να πάρετε περισσότερες από μία φωτογραφίες μέσα σε ένα χρονικό διάστημα, μπορείτε να χρησιμοποιήσετε τη λειτουργία πολλαπλής φωτογράφησης. Η λειτουργία πολλαπλής φωτογράφησης μπορεί να ρυθμιστεί στο διάλογο προτιμήσεων όπου μπορείτε επίσης να ορίσετε την ποσότητα των φωτογραφιών που θα ληφθούν και την χρονική καθυστέρηση ανάμεσά τους, σε δευτερόλεπτα. Μπορείτε να βρείτε περισσότερες πληροφορίες γι' αυτό στις .

Για να ξεκινήσετε τη λειτουργία πολλαπλής φωτογράφησης, πατήστε το κουμπί που ονομαζεται Λήψη πολλαπλών φωτογραφιών ή πιέστε το πλήκτρο Διάστημα. Εναλλακτικά, μπορείτε να χρησιμοποιήσετε το κουμπί λήψης της δικτυακής σας κάμερας, αν αυτή διαθέτει τέτοιο. Για να σταματήσετε την πολλαπλή λήψη, μπορείτε να χρησιμοποιήσετε το πλήκτρο Esc.

## Ρύθμιση του Χαμογελάστε

### Ο διάλογος προτιμήσεων

Ο διάλογος προτιμήσεων σας επιτρέπει να ορίσετε μερικές παραμέτρους σχετικές με τη δικτυακή κάμερα και άλλες σχετικές με την πολλαπλή λήψη. Αν έχετε περισσότερες από μία δικτυακές κάμερες ή συσκευές βίντεο συνδεδεμένες στον υπολογιστή σας, ο διάλογος προτιμήσεων σας επιτρέπει να επιλέξετε ποια θέλετε να χρησιμοποιεί το Cheese και ποια ανάλυση θα πρέπει να έχουν οι φωτογραφίες. Χρησιμοποιήστε τους ολισθητές για να παίξετε με τη φωτεινότητα, την αντίθεση, τον κορεσμό και τις αξίες των χρωμάτων για να βρείτε τις καταλληλότερες ρυθμίσεις για την κάμερά σας.

#### Στιγμιότυπο των προτιμήσεων του Cheese

Οι παράμετροι για την πολλαπλή λήψη μπορούν επίσης να οριστούν στο διάλογο προτιμήσεων. Το μόνο που χρειάζεται να ρυθμίσετε είναι οι αξίες για τον αριθμό των φωτογραφιών που θέλετε να ληφθούν και τη χρονική καθυστέρηση ανάμεσά τους σε δευτερόλεπτα.

### Ρυθμίσεις GConf

Είναι επίσης εφικτό να ορίσετε εσείς την τοποθεσία που το Cheese θα αποθηκεύει τα πολυμέσα (φωτογραφίες και βίντεο). Αυτές οι ρυθμίσεις αποθηκεύονται στο GConf. Μπορείτε να αλλάξετε τις ρυθμίσεις με την εφαρμογή `gconf-editor`. Εκεί πρέπει να επιλέξτε στο δέντρο αριστερά /apps/cheese. Τώρα μπορείτε να ορίσετε το video_path και το photo_path σε μια τοποθεσία που προτιμάτε. Εκεί μπορείτε επίσης να ορίσετε κι άλλες παραμέτρους για το Cheese, αλλά είναι καλύτερο να χρησιμοποιείτε το διάλογο προτιμήσεων για ελεγχόμενη πρόσβαση.

Προσοχή: Να είστε προσεκτικοί όταν χρησιμοποιείτε το GConf για αλλαγή των ρυθμίσεών σας. Αν δεν είστε εντελώς σίγουροι τι κάνετε, ρωτήστε κάποιον που είναι!

## Κοινή χρήση φωτογραφιών και βίντεο

### Προβολή φωτογραφίας ή βίντεο

Για να προβάλλετε ένα βίντεο ή μία φωτογραφία που τραβήξατε, εντοπίστε το στη ροή φωτογραφιών και κάντε διπλό κλικ πάνω του. Εναλλακτικά, μπορείτε να κάνετε δεξί κλικ πάνω του και να επιλέξετε Άνοιγμα. Με αυτόν τον τρόπο θα ανοιχτεί το αρχείο με την προεπιλεγμένη εφαρμογή για αρχεία του συγκεκριμένου τύπου.

### Αποθήκευση φωτογραφιών και βίντεο σε εναλλακτική τοποθεσία

Για να αποθηκεύσετε μια φωτογραφία σε εναλλακτική τοποθεσία στον σκληρό σας δίσκο όπου να μπορείτε εύκολα να την βρείτε, εντοπίστε την φωτογραφία ή το βίντεο που θέλετε να αποθηκεύσετε στη ροή φωτογραφιών, κάντε δεξί κλικ πάνω της και επιλέξτε Αποθήκευση ως από το αναδυόμενο μενού. Αυτό θα εμφανίσει τον συνήθη διάλογο Αποθήκευση αρχείου που θα σας επιτρέψει να αποθηκεύσετε τη φωτογραφία σε μια νέα τοποθεσία και να τη μετονομάσετε αν το επιθυμείτε.

### Διαγραφή φωτογραφίας

Για να διαγράψετε μία φωτογραφία από τη ροή φωτογραφιών, εντοπίστε τη φωτογραφία που θέλετε να διαγράψετε στη ροή φωτογραφιών, κάντε ένα αριστερό κλικ πάνω της και πιέστε το πλήκτρο delete στο πληκτρολόγιο. Εναλλακτικά, μπορείτε να κάνετε δεξί κλικ πάνω της και να επιλέξετε Διαγραφή από το αναδυόμενο μενού.

Θα ερωτηθείτε αν επιθυμείτε να τη διαγράψετε από τη ροή φωτογραφιών. Για να επιβεβαιώσετε, πατήστε το κουμπί Μετακίνηση στα Απορρίμματα.

Αυτό, θα μετακινήσει την εικόνα στα «Απορρίμματα», καθώς επίσης θα την αφαιρέσει και από τη ροή φωτογραφιών. Δε θα διαγραφεί η φωτογραφία από τον υπολογιστή σας. Για να την αφαιρέσετε από το σύστημά σας, θα πρέπει να αδειάσετε τα απορρίμματά σας.

### Αποστολή φωτογραφίας με ηλεκτρονικό ταχυδρομείο

Οι φωτογραφίες μπορούν απευθείας να ταχυδρομηθούν από το Cheese. Θα πρέπει να έχετε τον προεπιλεγμένο πελάτη ταχυδρομείου ρυθμισμένο με ένα λογαριασμό ηλεκτρονικού ταχυδρομείου. Για να ταχυδρομήσετε ηλεκτρονικά μία φωτογραφία, εντοπίστε τη φωτογραφία στη ροή φωτογραφιών, κάντε δεξί κλικ πάνω της και επιλέξτε Αποστολή με ηλεκτρονικό ταχυδρομείο.

Αυτό θα ανοίξει τον προεπιλεγμένο πελάτη ταχυδρομείου (για παράδειγμα, το Evolution) και ένα νέο μήνυμα ηλεκτρονικού ταχυδρομείου θα δημιουργηθεί με τη φωτογραφία συνημμένη.

### Καθορισμός ως Φωτογραφία Λογαριασμού

Για να καθορίσετε μία φωτογραφία ως φωτογραφία του λογαριασμού σας (η οποία μπορεί να προβληθεί από το μενού Σύστημα Προτιμήσεις Προσωπικά, και η οποία επίσης θα εμφανίζεται στο παράθυρο εισόδου με μια λίστα με τα ονόματα χρηστών και τις φωτογραφίες τους), εντοπίστε τη φωτογραφία που θέλετε να καθορίσετε στο Cheese, κάντε δεξί κλικ πάνω της και επιλέξτε Καθορισμός ως φωτογραφία λογαριασμού.

### Εξαγωγή φωτογραφίας στο F-Spot

Για να εξάγετε μία φωτογραφία στο F-Spot, εντοπίστε τη φωτογραφία στη ροή φωτογραφιών, κάντε δεξί κλικ πάνω της και επιλέξτε Εξαγωγή στο F-Spot. Στη συνέχεια θα ερωτηθείτε από το F-Spot αν επιθυμείτε να γίνει εισαγωγή των φωτογραφιών που του στάλθηκαν.

Ανάλογα με την έκδοση του Cheese που χρησιμοποιείτε, το F-Spot μπορεί να σας ρωτήσει αν επιθυμείτε να εισάγει ολόκληρη τη ροή φωτογραφιών.

#### Στιγμιότυπο διαμοιρασμού του Cheese

## Συχνές ερωτήσεις

### Το βίντεο είναι νωθρό/έχει αργή απόκριση. Τι μπορώ να κάνω;

Μπορεί να έχετε ορίσει το «`ximagesink`» (X Window System (No Xv)) ως έξοδο για βίντεο (video-output). Αυτό σημαίνει ότι η κεντρική μονάδα επεξεργασίας κάνει όλη τη δουλειά. Αλλάξτε το σε "`xvimagesink`" (X Window System (X11/XShm/Xv)) έτσι ώστε να αφήσετε την κάρτα γραφικών να κάνει την επεξεργασία.

Για να αλλάξετε αυτή τη ρύθμιση, εκτελέστε την εντολή `gstreamer-properties`, επιλέξτε την καρτέλα Βίντεο και αλλάξτε τις κατάλληλες ρυθμίσεις.

### Έχω Mac με iSight και κάρτα γραφικών ATI, και τα χρώματα είναι αφύσικα.

Αυτό είναι ένα πρόβλημα με την κάρτα γραφικών ATI, ωστόσο υπάρχει τρόπος επίλυσης. Αλλάξτε την έξοδο βίντεο (video-output) σε προσαρμοσμένο και εισάγετε τα παρακάτω: "`ffmpegcolorspace ! video/x-raw-yuv,format=(fourcc)YV12 ! ffmpegcolorspace ! xvimagesink`".

Για να αλλάξετε αυτή τη ρύθμιση, εκτελέστε την εντολή `gstreamer-properties`, επιλέξτε την καρτέλα Βίντεο και επιλέξτε «προσαρμοσμένο» από το αναδιπλούμενο μενού επιλογών.

### Η δικτυακή κάμερά μου λειτουργεί με το gstreamer, αλλά δεν δουλεύει με το Cheese. Τι συμβαίνει;

Χρησιμοποιώντας την εντολή `gstreamer-properties` όπως αναφέρεται στην παραπάνω ερώτηση, προσπαθήστε να αλλάξετε από xvimagesink σε ximagesink ή το αντίστροφο. Αν αυτό δε δουλέψει εκτελέστε την εντολή `cheese --verbose` στη γραμμή εντολών και αντιγράψτε την καταγραφή σε μία αναφορά σφάλματος στον ανιχνευτή σφαλμάτων.

### Η δικτυακή κάμερά μου δουλεύει με άλλα προγράμματα όπως τα Ekiga, Camorama, αλλά όχι με το Cheese. Τι συμβαίνει;

Ελέγξτε αν η δικτυακή κάμερά σας δουλεύει όταν τη δοκιμάζετε στο `gstreamer-properties`. Αν δουλεύει εκεί, αλλά όχι στο Cheese, παρακαλούμε στείλτε μία αναφορά σφάλματος στον bug tracker μας.

### Που αποθηκεύει το Cheese τις φωτογραφίες και τα βίντεό μου;

Το Cheese αποθηκεύει τις φωτογραφίες σας σε ένα φάκελο με όνομα Webcam μέσα στον Κατάλογο-XDG για τις εικόνες (στις περισσότερες διανομές είναι ~/Εικόνες/Webcam). Το ίδιο ισχύει για τα βίντεο: ~/Βίντεο/Webcam. Το XDG είναι ένα πρότυπο για τη δήλωση των προεπιλεγμένων φακέλων στο σύστημά σας. Μπορείτε να βρείτε περισσότερες πληροφορίες για το XDG εδώ.

Αν δεν έχει οριστεί το XDG-Path στο σύστημά σας, το Cheese έχει μια εναλλακτική λύση: θα αποθηκεύσει και τις φωτογραφίες σας και τα βίντεο σας στο ~/.gnome2/cheese/media. Αυτός είναι ο προεπιλεγμένος φάκελος για τα πολυμέσα σας αν έχετε παλιότερη έκδοση του Cheese.

Ο τρόπος ορισμού μιας εναλλακτικής διαδρομής περιγράφεται στο .

Προσοχή: αφήστε αυτή τη ρύθμιση κενή αν θέλετε το Cheese να χρησιμοποιεί τους προεπιλεγμένους καταλόγους.

Μπορείτε επίσης να αποθηκεύετε τις φωτογραφίες σας σε διαφορετική τοποθεσία μέσα από το Cheese. Παρακαλούμε κοιτάξτε το θέμα για περισσότερες πληροφορίες.

### Η Quickcam Express που έχω δε δουλεύει με το Cheese...

ή το gstreamer, και βλέπω σφάλματα όπως "Not enough buffers. We got 1, we want at least 2" in the Cheese output. With driver "qc-usb".

Δοκιμάστε να εκτελέσετε `qcset /dev/video0 compat=dblbuf` για να ενεργοποιηθεί η λειτουργία συμβατότητας με διπλή ενδιάμεση μνήμη (double buffer compatibility mode), στη συνέχεια επανεκκινήστε το Cheese.

### Μήνυμα λάθους "Δεν βρέθηκε κάμερα"

«Όταν εκκινώ το Χαμογελάστε, παίρνω το μήνυμα "Δε βρέθηκε δικτυακή κάμερα", ενώ έχω την κάμερά μου συνδεδεμένη στον υπολογιστή μου».

Αυτό συμβαίνει σε διάφορες περιπτώσεις, και χρειάζεται να εντοπιστεί το ακριβές πρόβλημα που το προκαλεί. Αν είναι δυνατό, δοκιμάστε τα εξής για να κάνετε την κάμερά σας να δουλέψει:

1. Συνδέστε την κάμερά σας σε έναν άλλο υπολογιστή. Αν εκεί δουλέψει, τότε το πρόβλημα βρίσκεται στη σύνδεση με το δικό σας υπολογιστή, ή με το λειτουργικό σύστημα, αν στο δεύτερο σύστημα ήταν διαφορετικό. Ελέγξτε τις θύρες του υπολογιστή σας (π.χ. δοκιμάστε μια άλλη) και συμβουλευτείτε την υποστήριξη για το λειτουργικό σας σύστημα.

2. Εξετάστε αν ο υπολογιστής σας εντοπίζει τη δικτυακή σας κάμερα. Στο Linux, ανοίξτε ένα παράθυρο τερματικού και πληκτρολογήστε «dmesg» προτού συνδέσετε τη δικτυακή σας κάμερα. Προσέξτε τις πιο πρόσφατες καταχωρήσεις, και μετά συνδέστε την κάμερα. Πληκτρολογήστε ξανά «dmesg» και δείτε αν διαφέρουν οι πιο πρόσφατες καταχωρήσεις. Αν το μήνυμα αναφέρει ότι εντόπισε μια συσκευή USB, και η κάμερά σας είναι η μοναδική συσκευή USB που προστέθηκε, τότε ο υπολογιστής σας εντοπίζει την κάμερα. Αν όχι, τότε δοκιμάστε αν δουλεύει η κάμερα σε κάποιον άλλο υπολογιστή. Αυτή η διαδικασία μπορεί να δουλέψει μόνο με USB κάμερες.

3. Καθώς το Cheese χρησιμοποιεί το σύστημα υποστήριξης gstreamer, το πιθανότερο είναι ότι το gstreamer δεν εντοπίζει τη δικτυακή σας κάμερα (ή το gstreamer είναι κατεστραμμένο). Παρακαλούμε επικοινωνήστε με την υποστήριξη για το συγκεκριμένο λειτουργικό σύστημα που χρησιμοποιείτε. Για το Ubuntu, χρησιμοποιήστε το φόρουμ του Ubuntu.

### Ποιες κάμερες υποστηρίζονται;

Το Cheese χρησιμοποιεί το gsteamer για τη σύλληψη βίντεο. Κατά συνέπεια υποστηρίζει οποιαδήποτε κάμερα λειτουργεί με GStreamer. Αυτό σημαίνει θεωρητικά οποιαδήποτε κάμερα υποστηρίζει video4linux ή video4linux2.

## Περί

Το Cheese γράφτηκε αρχικά από τον Daniel G. Siegel dgsiegel@gmail.com ως έργο του Google Summer of Code. Στη συνέχεια ο Jaap A. Haitsma jaap@haitsma.org και άλλοι συνέβαλαν με τον Daniel στη βελτίωσή του. Για να μάθετε περισσότερα για το Cheese, παρακαλούμε επισκεφθείτε την ιστοσελίδα του Cheese.

Για την αναφορά σφαλμάτων ή την υποβολή προτάσεων σχετικών με την εφαρμογή μπορείτε να αναφέρετε ένα σφάλμα στον ανιχνευτή σφαλμάτων.

Το πρόγραμμα αυτό διανέμεται υπό τους όρους της GNU General Public license όπως αυτή δημοσιεύεται από το Free Software Foundation, είτε της έκδοσης 2 του License, ή (κατά τη γνώμη σας) οποιασδήποτε μεταγενέστερης έκδοσης. Αντίγραφο αυτής της άδειας μπορείτε να βρείτε στο GNU site, ή στο αρχείο COPYING που περιλαμβάνεται στον πηγαίο κώδικα του προγράμματος.